CELEX: 52015PC0381
Language: sk
Date: 2015-07-31
Title: Návrh ROZHODNUTIE RADY o stanovisku Európskej únie k prijatiu rokovacieho poriadku Výboru pre DHP zriadeného na základe dočasnej Dohody o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane

EURÓPSKA KOMISIA
            V Bruseli31. 7. 2015
            COM(2015) 381 final
            2015/0166(NLE)
            Návrh
            ROZHODNUTIE RADY
            o stanovisku Európskej únie k prijatiu rokovacieho poriadku Výboru pre DHP zriadeného na základe dočasnej Dohody o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrikax0002 na druhej strane
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               Dočasná dohoda o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika, ktorú v súčasnosti tvorí Kamerunská republika, na druhej strane (ďalej len „dohoda“), bola podpísaná 15. januára 2009 v Bruseli a predbežne sa vykonáva od 4. augusta 2014.
            
            
               V článku 92 uvedenej dohody sa zriaďuje Výbor pre DHP, zodpovedný za správu všetkých oblastí dohody a plnenie všetkých úloh uvedených v dohode.
            
            
               V článku 92 sa takisto spresňuje, že zmluvné strany sa dohodli na zložení, organizácii a fungovaní Výboru pre DHP.
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               Návrh zahŕňa návrh rozhodnutia Rady Európskej únie na základe článku 218 ods. 9 Zmluvy o fungovaní Európskej únie s cieľom prijať jej stanovisko. V minulosti boli na účely prijatia vnútorného poriadku ostatných dohôd o hospodárskom partnerstve prijaté podobné rozhodnutia.
            
            
               Toto rozhodnutie Rady obsahuje v prílohe návrh rozhodnutia, ktoré má prijať Výbor pre DHP na jednom zo svojich nadchádzajúcich zasadnutí, vrátane návrhu rokovacieho poriadku Výboru pre DHP. Tento rokovací poriadok bol schválený a parafovaný oboma zmluvnými stranami na úvodnom zasadnutí Výboru pre DHP, ktoré sa konalo 11. a 12. mája 2015 v Bruseli.
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               Povinnosť vypracovať rokovací poriadok je stanovená v dočasnej dohode. Obe zmluvné strany dohody na základe predbežných vzájomných konzultácií text schválili a parafovali na úvodnom zasadnutí Výboru pre DHP, ktoré sa konalo 11. a 12. mája 2015 v Bruseli.
            
            
               Posúdenie vplyvu súčasného návrhu sa neuskutočnilo, pretože súčasná iniciatíva nemá priamy hospodársky, sociálny ani environmentálny vplyv.
            
            
               4.VPLYV NA ROZPOČET
            
            
               
                  Vplyv na rozpočet je obmedzený na administratívne výdavky.
               
            
            
               2015/0166 (NLE)
            
            
               Návrh
            
            
               ROZHODNUTIE RADY
            
            
               o stanovisku Európskej únie k prijatiu rokovacieho poriadku Výboru pre DHP zriadeného na základe dočasnej Dohody o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika
                  1
                na druhej strane
            
            
               RADA EURÓPSKEJ ÚNIE,
            
            
               so zreteľom na Zmluvu o Európskej únii a Zmluvu o fungovaní Európskej únie, a najmä na jej články 207 a 209 a článok 218 ods. 9,
            
         
         
            
               so zreteľom na rozhodnutie Rady 2009/152/ES o podpise a predbežnom vykonávaní dočasnej Dohody o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane
                  2
               .
            
            
               so zreteľom na návrh Európskej komisie,
            
            
               keďže:
            
            
               (1)so zreteľom na dočasnú Dohodu o hospodárskom partnerstve medzi Európskym spoločenstvom a jeho členskými štátmi na jednej strane a Strednou Afrikou na druhej strane (ďalej len „dohoda“), podpísanú 15. januára 2009 v Bruseli a predbežne vykonávanú od 4. augusta 2014.
            
            
               (2)V článku 92 uvedenej dohody sa zriaďuje Výbor pre DHP, ktorý je zodpovedný za správu dohody a plnenie všetkých úloh uvedených v dohode.
            
            
               (3)v článku 92 sa stanovuje, že zmluvné strany sa dohodli na zložení, organizácii a fungovaní Výboru pre DHP.
            
            
               (4)Európska únia by mala prijať stanovisko, ktoré zaujme v súvislosti s prijatím rokovacieho poriadku Výboru pre DHP,
            
            
               PRIJALA TOTO ROZHODNUTIE:
            
            
               Článok 1
            
            
               Stanovisko Európskej únie so zreteľom na prijatie rozhodnutia Výboru pre DHP zriadeného na základe dočasnej Dohody o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane o jeho rokovacom poriadku vychádza z návrhu rozhodnutia Výboru pre DHP pripojenom k tomuto rozhodnutiu.
            
            
               Menšie zásahy v návrhu rozhodnutia, ktoré nevedú k žiadnym podstatným zmenám, sa povoľujú bez ďalšieho rozhodnutia Komisie alebo Rady.
            
            
               Článok 2
            
            
               Rozhodnutie Výboru pre EHP sa po jeho prijatí uverejní v Úradnom vestníku Európskej únie.
            
            
               Článok 3
            
            
               Toto rozhodnutie nadobúda účinnosť dňom jeho prijatia.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  V tejto fáze a na účely dočasnej Dohody o hospodárskom partnerstve Strednú Afriku tvorí Kamerunská republika, ktorá je jedinou krajinou, ktorá ju doteraz podpísala a ratifikovala.
               
               
                  
                     (2)
                  Ú. v. EÚ L 57, 28.2.2009, s. 1.
               
            
      
    ---documentbreak--- 
      
         
               EURÓPSKA KOMISIA
            V Bruseli31. 7. 2015
            COM(2015) 381 final
            PRÍLOHA
            k
            rozhodnutiu Rady
            o stanovisku Európskej únie k prijatiu rokovacieho poriadku Výboru pre DHP zriadeného na základe dočasnej Dohody o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane
            
               
         
         
            
               PRÍLOHA
            
            
               ROZHODNUTIE z ... č. ../2015 VÝBORU PRE DHP
            
            
               zriadeného na základe dočasnej Dohody o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane o prijatí rokovacieho poriadku Výboru pre DHP
            
            
               VÝBOR PRE DHP,
            
            
               so zreteľom na dočasnú Dohodu o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane (ďalej len „dohoda“), podpísanú 15. januára 2009 v Bruseli a predbežne vykonávanú od 4. augusta 2014,
            
            
               keďže podľa uvedenej dohody a tohto rozhodnutia Strednú Afriku tvorí Kamerunská republika,
            
            
               so zreteľom na článok 92 Dohody o Výbore pre DHP,
            
            
               keďže v dohode sa stanovuje, že strany sa dohodli na zložení, organizácii a fungovaní Výboru pre DHP,
            
            
               ROZHODLA TAKTO:
            
            
               Článok 1
            
            
               Rokovací poriadok Výboru pre DHP sa ustanovuje tak, ako sa uvádza v prílohe.
            
            
               Týmto rokovacím poriadkom nie sú dotknuté osobitné pravidlá, ktoré sú stanovené v dohode alebo o ktorých prípadne rozhodne Výbor pre DHP.
            
            
               Článok 2
            
            
               Toto rozhodnutie nadobúda účinnosť v deň jeho podpísania.
            
            
               V … dňa …
            
            
                     
                        Za Kamerunskú republiku 
                     
                  
                  
                     
                        Za Európsku úniu
                     
                  
               
               PRÍLOHA
            
            
               ROKOVACÍ PORIADOK VÝBORU PRE DHP
            
            
               zriadeného na základe dočasnej Dohody o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane
            
         
         
            
               KAPITOLA I:
            
            
               VŠEOBECNÉ USTANOVENIA
            
            
               Článok 1
            
            
               Úlohy Výboru pre DHP
            
            
               Výbor pre DHP je zodpovedný za správu všetkých oblastí, na ktoré sa vzťahuje dohoda, a za uskutočnenie všetkých úloh uvedených v uvedenej dohode.
            
            
               Výbor pre DHP plní najmä tieto úlohy:
            
            
               1.V oblasti obchodu:
            
            
               a)monitorovať a zabezpečovať vykonávanie a správne uplatňovanie ustanovení dohody. Na tento účel bude musieť preskúmať a odporučiť prioritné oblasti spolupráce;
            
            
               b)posudzovať výsledky dosiahnuté v rámci dohody a prípadne pristupovať k zlepšeniu ustanovení dohody;
            
            
               c)prijímať všetky potrebné opatrenia na predchádzanie sporom a/alebo na riešenie sporov vyplývajúcich z výkladu alebo uplatňovania dohody;
            
            
               d)sledovať vývoj regionálnej integrácie a hospodárskych a obchodných vzťahov medzi zmluvnými stranami;
            
            
               e)monitorovať a hodnotiť vplyv vykonávania dohody na udržateľný rozvoj zmluvných strán;
            
            
               f)prediskutovávať a prijímať všetky opatrenia, ktoré by viedli k podpore obchodu, investícií a obchodných príležitostí medzi zmluvnými stranami;
            
            
               g)diskutovať o všetkých otázkach, na ktoré sa vzťahuje dohoda, a o akýchkoľvek iných záležitostiach, ktoré by mohli ohroziť dosiahnutie jej cieľov.
            
            
               2.V oblasti rozvojovej spolupráce:
            
            
               a)zabezpečovať uplatňovanie ustanovení týkajúcich sa rozvojovej spolupráce, ktorá patrí do rozsahu pôsobnosti dohody;
            
            
               b)monitorovať a koordinovať s ostatnými partnermi vykonávanie ustanovení o spolupráci stanovených v dohode;
            
            
               c)pravidelne preskúmavať priority spolupráce stanovené v dohode a v prípade potreby odporúčať zaradenie nových priorít;
            
            
               d)zabezpečovať implementáciu spoločnej príručky pripojenej k dohode.
            
            
               KAPITOLA II:
            
         
         
            
               ORGANIZÁCIA
            
            
               Článok 2
            
            
               Zloženie a predsedníctvo
            
            
               1.Výbor pre DHP je na jednej strane zložený zo zástupcov Európskej únie a na druhej strane zo zástupcov Kamerunskej republiky na úrovni ministrov alebo vyšších úradníkov.
            
            
               2.Odkaz na „zmluvné strany“ v rokovacom poriadku zodpovedá vymedzeniu uvedenému v článku 95 dohody.
            
            
               3.Výboru pre DHP striedavo predsedajú na obdobie 12 mesiacov zástupca Európskej únie a zástupca Kamerunskej republiky. Prvé predsednícke obdobie sa začína dňom prvého zasadnutia výboru a končí sa 31. decembra nasledujúceho roku. Prvým predsedom je zástupca Kamerunskej republiky.
            
            
               Článok 3
            
            
               Pozorovatelia
            
            
               1.Zástupcovia Komisie hospodárskeho a menového spoločenstva štátov strednej Afriky (CEMAC) a Generálny sekretariát Hospodárskeho spoločenstva stredoafrických štátov (CEEAC) sa vyzývajú, aby sa zúčastňovali na všetkých zasadnutiach Výboru pre DHP ako pozorovatelia.
            
            
               2.Zmluvné strany sa môžu rozhodnúť prizvať na zasadnutia Výboru pre DHP ako pozorovateľov zástupcov občianskej spoločnosti a súkromného sektora, ako aj expertov alebo akékoľvek iné osoby podľa vlastného uváženia.
            
            
               3.Výbor pre DHP môže rozhodnúť, že pozorovatelia nebudú mať prístup na tie časti zasadnutí, ktoré sa týkajú citlivých záležitostí a prijatia rozhodnutia výborom pre DHP.
            
            
               Článok 4
            
            
               Tajomník
            
            
               Európska komisia a Kamerunská republika pôsobia striedavo počas 12-mesačných období vo funkcii tajomníka Výboru pre DHP. Toto obdobie sa časovo zhoduje s obdobiami predsedníctva Výboru pre DHP.
            
            
               Článok 5
            
            
               Podvýbory
            
            
               Pre účinný výkon svojich právomocí môže výbor v rámci svojich právomocí vytvárať podvýbory, ktoré sa budú zaoberať špecifickými témami, na ktoré sa vzťahuje dohoda. Na tento účel výbor určí zloženie a úlohy týchto podvýborov.
            
            
               KAPITOLA III
            
            
               FUNGOVANIE VÝBORU
            
            
               Článok 6
            
         
         
            
               Rozhodnutia a odporúčania
            
            
               1.Výbor pre DHP prijíma rozhodnutia a odporúčania na základe konsenzu.
            
            
               2.Výbor pre DHP sa môže rozhodnúť, že akékoľvek všeobecné otázky vyplývajúce z dohody a predstavujúce spoločný záujem krajín AKT a Európskej únie (EÚ) predloží Rade ministrov AKT-EÚ vymedzenej v článku 15 dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (ďalej len „dohoda z Cotonou“).
            
            
               3.V období medzi zasadnutiami môže Výbor pre DHP prijímať rozhodnutia alebo odporúčania na základe písomného postupu, ak sa tak obe strany dohodnú. Písomný postup pozostáva z výmeny nót medzi zmluvnými stranami.
            
            
               4.Rozhodnutia a odporúčania Výboru pre DHP majú v názve slovo „rozhodnutie“ alebo „odporúčanie“, za ktorým nasleduje poradové číslo, dátum ich prijatia a označenie ich predmetu. V každom rozhodnutí sa stanoví dátum nadobudnutia jeho účinnosti.
            
            
               5.Rozhodnutia a odporúčania prijaté Výborom pre DHP overuje zástupca Európskej komisie v mene Európskej únie a zástupca Kamerunskej republiky.
            
            
               6.Rozhodnutia a odporúčania sa zasielajú zmluvným stranám ako dokumenty Výboru pre DHP.
            
            
               Článok 7
            
            
               Korešpondencia
            
            
               1.Každá korešpondencia určená Výboru pre DHP sa zasiela jeho tajomníkovi.
            
            
               2.Tajomník zabezpečí, aby korešpondencia adresovaná Výboru pre DHP bolo zaslaná predsedovi výboru a prípadne rozoslaná ako dokumenty uvedené v článku 10 tohto rokovacieho poriadku kontaktným osobám každej zo zmluvných strán vymedzeným v článku 92 dohody.
            
            
               3.Tajomník zasiela korešpondenciu predsedu Výboru pre DHP kontaktným osobám každej zo zmluvných strán a prípadne ju rozosiela ako dokumenty uvedené v článku 10 rokovacieho poriadku ďalším členom Výboru pre DHP.
            
            
               Článok 8
            
            
               Zasadnutia
            
            
               1.Výbor pre DHP sa schádza v pravidelných intervaloch nepresahujúcich obdobie jedného roka a na základe spoločnej dohody zmluvných strán aj na mimoriadnych zasadnutiach, keď si to vyžadujú okolnosti.
            
            
               2.Každé zasadnutie Výboru pre DHP sa koná na mieste a v termíne, na ktorých sa spoločne dohodnú zmluvné strany.
            
            
               3.Zasadnutia Výboru pre DHP zvoláva zmluvná strana, ktorá je na čele predsedníctva, po konzultácii s druhou zmluvnou stranou.
            
            
               4.Pozvánky sa zasielajú účastníkom najneskôr 15 dní pred konaním každého zasadnutia.
            
            
               Článok 9
            
            
               Delegácie
            
         
         
            
               Pred každým zasadnutím je predseda Výboru pre DHP informovaný o plánovanom zložení delegácií Európskej únie, Kamerunskej republiky a prípadných pozorovateľov.
            
            
               Článok 10
            
            
               Dokumentácia
            
            
               Pokiaľ sa rokovania Výboru pre DHP opierajú o písomné podkladové dokumenty, tajomník tieto dokumenty očísluje a rozošle ako dokumenty Výboru pre DHP najneskôr do 14 dní pred začiatkom zasadnutia.
            
            
               Článok 11
            
            
               Program zasadnutí
            
            
               1.Na základe návrhov zmluvných strán vypracuje tajomník Výboru pre DHP predbežný program každého zasadnutia. Tajomník Výboru pre DHP ho zašle kontaktným osobám každej zo zmluvných strán najneskôr 15 dní pred začatím zasadnutia.
            
            
               2.Predbežný program zahŕňa body, o ktorých začlenenie do programu bol tajomník požiadaný najneskôr 21 dní pred začiatkom zasadnutia, avšak tieto body nebudú zahrnuté do predbežného programu, pokiaľ tajomníkovi nebudú najneskôr v deň odoslania predbežného programu doručené príslušné podkladové dokumenty.
            
            
               3.Na začiatku každého zasadnutia prijíma Výbor pre DHP predbežný program. Do programu možno zaradiť aj body, ktoré nie sú uvedené v predbežnom programe, ak sa tak zmluvné strany dohodnú.
            
            
               4.Predseda Výboru pre DHP so súhlasom zmluvných strán môže pozvať na zasadnutia výboru odborníkov, aby poskytli informácie o špecifických otázkach.
            
            
               5.Tajomník môže so súhlasom zmluvných strán skrátiť lehoty uvedené v odsekoch 1 a 2 s cieľom zohľadniť požiadavky konkrétneho prípadu.
            
            
               Článok 12
            
            
               Zápisnica
            
            
               1.Po každom zasadnutí sa vypracuje súhrn záverov, ktorý podpíšu členovia Výboru pre DHP.
            
            
               2.Tajomník po zasadnutí vypracuje návrh zápisnice zasadnutia, a to v lehote do jedného mesiaca od konania zasadnutia.
            
            
               3.V zápisnici sa spravidla zhrnie každý bod programu a prípadne sa spresnia:
            
            
               a)všetky dokumenty predložené Výboru pre DHP;
            
            
               b)akékoľvek vyhlásenie, o ktorého zahrnutie požiadal člen Výboru pre DHP;
            
            
               c)prijaté rozhodnutia a odporúčania, dohodnuté vyhlásenia a závery prijaté v súvislosti s konkrétnymi bodmi.
            
            
               4.Zápisnica takisto zahŕňa zoznam členov Výboru pre DHP, ako aj zoznam členov delegácií, ktoré ich sprevádzali, a zoznam prípadných pozorovateľov.
            
         
         
            
               5.Zápisnicu písomne schvaľujú obidve zmluvné strany do dvoch mesiacov od dátumu zasadnutia. Po jej schválení tajomník podpíše dve kópie zápisnice a každá zmluvná strana dostane jeden originál týchto autentických dokumentov.
            
            
               Článok 13
            
            
               Verejnosť zasadnutí
            
            
               1.Pokiaľ zmluvné strany nerozhodnú inak, zasadnutia Výboru pre DHP sú neverejné.
            
            
               2.Každá zmluvná strana sa môže rozhodnúť o uverejnení rozhodnutí Výboru pre DHP vo svojom príslušnom úradnom vestníku.
            
            
               KAPITOLA IV
            
            
               ZÁVEREČNÉ USTANOVENIA
            
            
               Článok 14
            
            
               Jazykový režim
            
            
               1.Pracovnými jazykmi Výboru pre DHP sú úradné jazyky, ktoré sú spoločné pre obidve zmluvné strany.
            
            
               2.Výbor pre DHP zakladá svoje rokovania a prijímanie rozhodnutí a odporúčaní na dokumentácii a návrhoch predložených v jednom z jazykov uvedených v odseku 1.
            
            
               Článok 15
            
            
               Výdavky
            
            
               1.Každá zmluvná strana znáša výdavky, ktoré jej vzniknú v dôsledku účasti na zasadnutiach Výboru pre DHP, a to tak výdavky na zamestnancov, cestovné náklady a diéty, ako aj poštovné a telekomunikačné náklady.
            
            
               2.Výdavky v súvislosti s organizáciou zasadnutí a rozmnožením dokumentov znáša zmluvná strana, ktorá je organizátorom zasadnutia.
            
            
               3.Výdavky v súvislosti so zabezpečením tlmočníckych služieb na zasadnutiach a s prekladom rozhodnutí a odporúčaní do pracovných jazykov Výboru pre DHP znáša zmluvná strana, ktorá je organizátorom zasadnutia. Výdavky v súvislosti so zabezpečením tlmočníckych služieb a s prekladom rozhodnutí a odporúčaní do ostatných úradných jazykov Európskej únie znáša Európska únia.
            
            
               Článok 16
            
            
               Zmeny rokovacieho poriadku
            
            
               Tento rokovací poriadok sa môže meniť rozhodnutím Výboru pre DHP prijatým v súlade s jeho článkom 6 ods. 1.